31987R1654
L 153/35
JURNALUL OFÍCIAL AL UNIUNII EUROPENE
REGULAMENTUL (CEE) NR. 1654/87 AL COMISIEI
din 12 iunie 1987
de modificare a Regulamentului (CEE) nr. 2213/83 privind standardele de calitate pentru ceapă
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 1035/72 al Consiliului din 18 mai 1972 privind organizarea comună a piețelor în sectorul fructelor și legumelor (1), modificat ultima dată de Regulamentul (CEE) nr. 1351/86 (2), în special articolul 2 alineatul (2) al doilea paragraf,
întrucât Regulamentul (CEE) nr. 3398/84 al Comisiei (3) a introdus o derogare de la standardele de calitate pentru ceapă stabilite în anexa I la Regulamentul (CEE) nr. 2213/83 al Comisiei (4) pentru o perioadă limitată;
întrucât perioada de aplicare a derogării menționate a fost prelungită de Regulamentul (CEE) nr. 2193/86 al Comisiei (5);
întrucât, prin urmare, s-a dobândit o experiență suficientă în aplicarea criteriilor astfel stabilite și este necesar să se procedeze la modificarea definitivă a standardelor de calitate pentru ceapă;
întrucât măsurile prevăzute în prezentul regulament sunt în conformitate cu avizul Comitetului de gestionare a fructelor și legumelor,
ADOPTĂ PREZENTUL REGULAMENT:
Articolul 1
În anexa I la Regulamentul (CEE) nr. 2213/83, dispozițiile de la titlul II „Dispoziții privind calitatea” se modifică după cum urmează:
1.
La punctul A „Caracteristici minime”, prima liniuță devine:
„-
întregi”.
2.
La punctul B „Clasificare”:
(a)
la punctul (i) „Categoria I”, ultimul paragraf se înlocuiește cu următorul text:
„Se admit totuși:
-
petele ușoare, care nu afectează în nici un fel ultimul strat uscat de protecție a miezului, cu condiția ca acestea să nu acopere mai mult de o cincime din suprafața bulbului;
-
fisurile superficiale ale straturilor exterioare și absența parțială a acestora, cu condiția ca miezul să fie protejat.”;
(b)
la punctul (ii) „Categoria II”, teza a doua din ultimul paragraf se înlocuiește cu următorul text:
„Se admit, de asemenea:
-
petele care nu afectează în nici un fel ultimul strat uscat de protecție a miezului, cu condiția ca acestea să nu acopere mai mult de jumătate din suprafața bulbului;
-
fisurile straturilor exterioare și absența parțială a acestora pe cel mult o treime din suprafața bulbului, cu condiția ca miezul să rămână intact.”;
(c)
la punctul (iii) „Categoria III”, se adaugă următoarea liniuță:
„-
petele care nu afectează în nici un fel ultimul strat uscat de protecție a miezului.”
Articolul 2
Prezentul regulament intră în vigoare la 1 iulie 1987.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 12 iunie 1987.